CELEX: 32021R0841
Language: da
Date: 2021-02-19 00:00:00
Title: Kommissionens delegerede forordning (EU) 2021/841 af 19. februar 2021 om ændring af delegeret forordning (EU) nr. 640/2014 for så vidt angår reglerne om manglende overholdelse i forbindelse med ordningen for identifikation og registrering af kvæg, får og geder og reglerne for beregning af de administrative sanktioner for anmeldte dyr i forbindelse med støtteordninger for dyr eller dyrerelaterede støtteforanstaltninger

27.5.2021   
               
               
                  DA
               
               
                  Den Europæiske Unions Tidende
               
               
                  L 186/12
               
            
         KOMMISSIONENS DELEGEREDE FORORDNING (EU) 2021/841
         af 19. februar 2021
         om ændring af delegeret forordning (EU) nr. 640/2014 for så vidt angår reglerne om manglende overholdelse i forbindelse med ordningen for identifikation og registrering af kvæg, får og geder og reglerne for beregning af de administrative sanktioner for anmeldte dyr i forbindelse med støtteordninger for dyr eller dyrerelaterede støtteforanstaltninger
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1306/2013 af 17. december 2013 om finansiering, forvaltning og overvågning af den fælles landbrugspolitik og om ophævelse af Rådets forordning (EØF) nr. 352/78, (EF) nr. 165/94, (EF) nr. 2799/98, (EF) nr. 814/2000, (EF) nr. 1290/2005 og (EF) nr. 485/2008 (1), særlig artikel 63, stk. 4, artikel 64, stk. 6, og artikel 77, stk. 7, og
         ud fra følgende betragtninger:
         
                     (1)
                  
                  
                     Artikel 30 i Kommissionens delegerede forordning (EU) nr. 640/2014 (2) indeholder regler om bestemmelse af antallet af fastslåede dyr med henblik på enten frivillig koblet støtte på grundlag af ansøgninger om husdyrstøtte inden for rammerne af støtteordninger for dyr eller støtte til udvikling af landdistrikterne på grundlag af betalingsanmodninger inden for rammerne af dyrerelaterede støtteforanstaltninger. Artiklen fastsætter navnlig nærmere bestemmelser om tilfælde af manglende overholdelse i forbindelse med ordningen for identifikation og registrering af kvæg samt får og geder. I henhold til Rådets forordning (EF) nr. 21/2004 (3) skal medlemsstaterne indføre en ordning for identifikation og registrering af får og geder. Eftersom denne identifikations- og registreringsordning indeholder krav svarende til dem, der gælder for ordningen for identifikation og registrering af kvæg, jf. Europa-Parlamentets og Rådets forordning (EF) nr. 1760/2000 (4), bør reglerne ensrettes for at tage hensyn til tilfælde af manglende overholdelse i forbindelse med ordningen for identifikation og registrering af disse tre kategorier af dyr. I den forbindelse bør henvisningen til »øremærker« erstattes af en henvisning til »identifikationsmærker« i overensstemmelse med de to førnævnte forordninger.
                  
               
                     (2)
                  
                  
                     I betragtning af den udvikling, som det integrerede forvaltnings- og kontrolsystem har undergået, og af forenklingshensyn bør de administrative sanktioner i forbindelse med støtteordninger for dyr og dyrerelaterede støtteforanstaltninger, der er fastsat i artikel 31 i delegeret forordning (EU) nr. 640/2014, tilpasses ved at fritage op til tre ikkefastslåede dyr fra anvendelsen af administrative sanktioner, forudsat at dyrene kan identificeres individuelt ved hjælp af identifikationsmærker eller anden supplerende dokumentation, samt ved at tilpasse størrelsen af de administrative sanktioner, der anvendes, hvis der konstateres mere end tre ikkefastslåede dyr.
                  
               
                     (3)
                  
                  
                     Når den koblede støtteforanstaltning vedrører kvæg og/eller får og geder, fastlægger medlemsstaterne i henhold til artikel 53, stk. 4, i Kommissionens delegerede forordning (EU) nr. 639/2014 (5) som en betingelse for støtteberettigelse forpligtelser til at identificere og registrere dyr som omhandlet i forordning (EF) nr. 1760/2000 eller forordning (EF) nr. 21/2004. I henhold til disse forordninger skal dyrehændelser såsom fødsler, dødsfald og flytninger desuden indberettes til den elektroniske database inden for bestemte frister. Manglende overholdelse af disse frister betragtes som manglende overholdelse i forbindelse med det pågældende dyr. For at sikre støttens proportionalitet, og uden at dette berører andre betingelser for støtteberettigelse, som medlemsstaten har fastsat, bør kvæg, får og geder dog anses for at være omfattet af støtteberettigelse uden anvendelse af administrative sanktioner, forudsat at den for sene indberetning af en dyrehændelse blev foretaget før begyndelsen af den periode, hvor dyret skal holdes på bedriften, eller før en af medlemsstaten fastsat referencedato, jf. artikel 53, stk. 4, i delegeret forordning (EU) nr. 639/2014.
                  
               
                     (4)
                  
                  
                     Af klarheds- og forenklingshensyn bør ordlyden af artikel 31, stk. 3, i delegeret forordning (EU) nr. 640/2014 tilpasses med henblik på at omfatte såvel den ansøgningsbaserede som den ansøgningsfrie ordning.
                  
               
                     (5)
                  
                  
                     Delegeret forordning (EU) nr. 640/2014 bør derfor ændres.
                  
               
                     (6)
                  
                  
                     For at give medlemsstaterne tilstrækkelig tid til at tilpasse deres ordninger med henblik på at gennemføre de ændrede regler bør denne forordning finde anvendelse på støtteansøgninger og betalingsanmodninger, der indgives for ansøgningsår eller præmieperioder fra og med den 1. januar 2021 —
                  
               VEDTAGET DENNE FORORDNING:
         
            Artikel 1
            I delegeret forordning (EU) nr. 640/2014 foretages følgende ændringer:
            
                        1)
                     
                     
                        I artikel 30 foretages følgende ændringer:
                        
                                    a)
                                 
                                 
                                    Stk. 4 affattes således:
                                    
                                       »4.   Såfremt der fastslås manglende overholdelse i forbindelse med ordningen for identifikation og registrering af kvæg, får eller geder, gælder følgende:
                                       
                                                   a)
                                                
                                                
                                                   et kreatur på bedriften, der har mistet et af de to identifikationsmærker, betragtes som fastslået, hvis det identificeres klart og individuelt ved de andre elementer i ordningen for identifikation og registrering af kvæg, jf. artikel 3, stk. 1, litra b), c) og d), i forordning (EF) nr. 1760/2000
                                                
                                             
                                                   b)
                                                
                                                
                                                   et får eller en ged på bedriften, der har mistet et af de to identifikationsmærker, betragtes som fastslået, forudsat at dyret fortsat kan identificeres ved hjælp af et første identifikationsmærke, jf. artikel 4, stk. 2, litra a), i forordning (EF) nr. 21/2004, og forudsat at alle de øvrige krav i ordningen for identifikation og registrering af får og geder er opfyldt
                                                
                                             
                                                   c)
                                                
                                                
                                                   et kreatur, et får eller en ged på bedriften, der har mistet begge identifikationsmærker, betragtes som fastslået, forudsat at dyret stadig kan identificeres individuelt ved hjælp af et register, et dyrepas, hvor det er relevant, en database eller andre metoder som fastsat i henholdsvis forordning (EF) nr. 1760/2000 eller forordning (EF) nr. 21/2004, og forudsat at brugeren kan dokumentere, at han har truffet foranstaltninger til at afhjælpe situationen, før han fik meddelelse om kontrol på stedet
                                                
                                             
                                                   d)
                                                
                                                
                                                   hvis de fastslåede manglende overholdelser vedrører ukorrekte indførelser i registret eller dyrepassene eller den elektroniske database for dyrene, men ikke er relevante for anden kontrol af overholdelsen af betingelserne for støtteberettigelse end den, der er omhandlet i artikel 53, stk. 4, i delegeret forordning (EU) nr. 639/2014 under den pågældende støtteordning eller støtteforanstaltning, betragtes det pågældende dyr kun som ikkefastslået, hvis sådanne ukorrekte indførelser fastslås ved mindst to kontroller inden for en periode på 24 måneder. I alle andre tilfælde betragtes de pågældende dyr som ikkefastslået allerede efter den første fastslåelse
                                                
                                             
                                                   e)
                                                
                                                
                                                   hvis de fastslåede manglende overholdelser vedrører for sene indberetninger af dyrehændelser til den elektroniske database, betragtes det pågældende dyr som fastslået, hvis indberetningen er foretaget før begyndelsen af den periode, hvor dyret skal holdes på bedriften, eller før en af medlemsstaten fastsat referencedato, jf. artikel 53, stk. 4, i delegeret forordning (EU) nr. 639/2014.
                                                
                                             Indførelserne i eller indberetningerne til ordningen for identifikation og registrering af kvæg, får og geder kan berigtiges på et hvilket som helst tidspunkt, hvis der foreligger indlysende fejl, som den kompetente myndighed anerkender.«
                                    
                                 
                              
                                    b)
                                 
                                 
                                    Stk. 5 udgår.
                                 
                              
                  
                        2)
                     
                     
                        Artikel 31 affattes således:
                        
                           »Artikel 31
                           Administrative sanktioner for dyr i forbindelse med støtteordninger for dyr eller dyrerelaterede støtteforanstaltninger
                           
                              1.   Beregningen af det samlede støttebeløb, som støttemodtageren er berettiget til i henhold til en støtteordning for dyr, en dyrerelateret støtteforanstaltning eller en type operation under en sådan støtteforanstaltning for det pågældende ansøgningsår, baseres på antallet af fastslåede dyr, jf. artikel 30, stk. 3, forudsat at der ved de administrative kontroller eller kontroller på stedet:
                              
                                          a)
                                       
                                       
                                          ikke er konstateret mere end tre ikkefastslåede dyr, og
                                       
                                    
                                          b)
                                       
                                       
                                          individuelt kan identificeres ikkefastslåede dyr ved hjælp af de metoder, der er fastsat i forordning (EF) nr. 1760/2000 eller (EF) nr. 21/2004.
                                       
                                    
                           
                              2.   Konstateres der mere end tre ikkefastslåede dyr, nedsættes den samlede støtte, som støttemodtageren er berettiget til i henhold til den støtteordning, den støtteforanstaltning eller den type operation under en sådan støtteforanstaltning, der er omhandlet i stk. 1, for det pågældende ansøgningsår med:
                              
                                          a)
                                       
                                       
                                          den procentsats, der beregnes i henhold til stk. 3, hvis den ikke er på over 20 %
                                       
                                    
                                          b)
                                       
                                       
                                          det dobbelte af den ifølge stk. 3 beregnede procentsats, hvis den er på over 20 %, men ikke over 30 %.
                                       
                                    Er den ifølge stk. 3 beregnede procentsats på over 30 %, ydes den støtte, som støttemodtageren efter artikel 30, stk. 3, ville være berettiget til i henhold til støtteordningen, støtteforanstaltningen eller typen af operation under en sådan støtteforanstaltning, ikke for det pågældende ansøgningsår.
                              Er den ifølge stk. 3 beregnede procentsats på over 50 %, ydes den støtte, som støttemodtageren efter artikel 30, stk. 3, ville være berettiget til i henhold til støtteordningen, støtteforanstaltningen eller typen af operation under en sådan støtteforanstaltning, ikke for det pågældende ansøgningsår. Derudover pålægges støttemodtageren en yderligere sanktion svarende til forskellen mellem det anmeldte antal dyr og det antal dyr, som er fastslået i henhold til artikel 30, stk. 3. Hvis dette beløb ikke kan modregnes fuldt inden for de tre kalenderår, der følger efter kalenderåret for fastslåelsen, jf. artikel 28 i gennemførelsesforordning (EU) nr. 908/2014, annulleres restbeløbet.
                              For andre arter end dem, der er omhandlet i artikel 30, stk. 4, i nærværende forordning, kan medlemsstaterne beslutte at fastlægge en anden tærskel end tærsklen på de tre dyr i henhold til denne artikels stk. 1 og 2. Når medlemsstaterne fastlægger dette antal, skal de sikre, at det i det væsentlige svarer til tærsklen på tre dyr, bl.a. ved at tage højde for antallet af dyr og/eller det ydede støttebeløb.
                           
                           
                              3.   Med henblik på at fastsætte den i stk. 2 omhandlede procentsats deles det antal dyr, der er omfattet af en støtteordning, en støtteforanstaltning eller en type operation, der betragtes som ikkefastslåede, med det antal dyr, der betragtes som fastslået for den pågældende støtteordning, støtteforanstaltning eller type af operation under en sådan støtteforanstaltning for det pågældende ansøgningsår.
                           
                           
                              4.   Hvis beregningen af det samlede støttebeløb, som støttemodtageren er berettiget til under en støtteordning, en støtteforanstaltning eller en type operation under en sådan støtteforanstaltning for det pågældende ansøgningsår er baseret på det antal dage, hvor de dyr, der opfylder betingelserne for støtteberettigelse, befinder sig på bedriften, baseres beregningen af det antal dyr, der betragtes som ikkefastslåede, jf. stk. 2, også på det antal dage, hvor dyrene befinder sig på bedriften.«
                           
                        
                     
                  
         
            Artikel 2
            Ikrafttræden og anvendelse
            Denne forordning træder i kraft på tredjedagen efter offentliggørelsen i Den Europæiske Unions Tidende.
            Den anvendes i forbindelse med støtteansøgninger, ansøgninger om støtte og betalingsanmodninger, der indgives for ansøgningsår eller præmieperioder fra og med den 1. januar 2021.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 19. februar 2021.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 347 af 20.12.2013, s. 549.
         
            (2)  Kommissionens delegerede forordning (EU) nr. 640/2014 af 11. marts 2014 om supplerende regler til Europa-Parlamentets og Rådets forordning (EU) nr. 1306/2013 for så vidt angår det integrerede forvaltnings- og kontrolsystem, betingelserne for afslag eller tilbagetrækning af betalinger og administrative sanktioner vedrørende direkte betalinger, støtte til udvikling af landdistrikterne og krydsoverensstemmelse (EUT L 181 af 20.6.2014, s. 48).
         
            (3)  Rådets forordning (EF) nr. 21/2004 af 17. december 2003 om indførelse af en ordning for identifikation og registrering af får og geder og om ophævelse af forordning (EF) nr. 1782/2003 og direktiv 92/102/EØF og 64/432/EØF (EUT L 5 af 9.1.2004, s. 8).
         
            (4)  Europa-Parlamentets og Rådets forordning (EF) nr. 1760/2000 af 17. juli 2000 om indførelse af en ordning for identifikation og registrering af kvæg og om mærkning af oksekød og oksekødsprodukter og om ophævelse af Rådets forordning (EF) nr. 820/97 (EFT L 204 af 11.8.2000, s. 1).
         
            (5)  Kommissionens delegerede forordning (EU) nr. 639/2014 af 11. marts 2014 om supplerende regler til Europa-Parlamentets og Rådets forordning (EU) nr. 1307/2013 om regler for direkte betalinger til landbrugere under den fælles landbrugspolitiks støtteordninger og om ændring af bilag X til nævnte forordning (EUT L 181 af 20.6.2014, s. 1).